Krajevna skupnost Begunje

Svet krajevne skupnosti

Datum: 25.04.2017

**Z a p i s n i k**

**13. redne seje sveta KS, ki je bila 25.04.2017 ob 19,30 uri**

**v pisarni krajevne skupnosti**

**Prisotni:** Blaž Finžgar, Jože Hajnrihar, Franci Janc, Marija Kavčič-Zupan in Klemen Štefelin

**Opr. odsotni:** Milenko Gregorič, Matevž Langus, Marko Prešeren in Jani Rozmanič - člani sveta

**Neopr. odsoten**: Andrej Čufer – član sveta

 Mark Toplak – član občinskega sveta OR

Kljub polovični prisotnosti je svet pričel z delom; predsednica je predlagala

**DNEVNI RED:**

1. Pregled in potrditev zapisnika 12.redne seje sveta KS Begunje

2. Status predlaganih investicij za letošnje leto

    a. Osvetlitev nadstrešnice – garaže pri blokih na Poddobravi

    b. Osvetlitev šolske poti iz Poljč do gasilskega doma

    c. Celotna ureditev makadamske poti  z asfaltiranjem od št. 104 do 118 oz.

    d. Nadomestna varianta

3. Prva seja izvoljenega odbora za prostor in predlogi

4. Koncept OPPN center Begunje ; udeležba nekaj predstavnikov sveta in odbora za prostor

 na posvetovalnem sestanku pri županu 19.04. 2017

5. Razno

**Ad.1.:** Pregledan je bil zapisnik 12. redne seje sveta.

**Sklep št.1.: Sprejme in potrdi se zapisnik 12. redne seje sveta KS.**

**Ad.2.:**

1. Osvetlitev nadstrešnice na Poddobravi bo realizirana v maju;
2. Osvetlitev šolske poti Poljče-Begunje bo izvedena sočasno z izgradnjo visokonapetostnega omrežja in sicer še v letošnjem letu;
3. Status ceste Begunje 104 -118 še ni urejen in v kolikor letos ne bo urejen, je predlog za nadomestno investicijo po d;
4. Obnova, preplastitev ceste skozi Dvorsko vas – ponudbo bo pripravila Komunala Radovljica.

Kanalizacije v Dvorski vasi še nekaj časa ne bo; do naslednje seje pridobimo uradno informacijo glede obnove vodovoda.

1. Luč pri Heberlu, Begunje 110 bo realizirana jeseni, v kolikor bodo sredstva še na voljo.

**Ad.3.:** Na občini je bil predstavljen idejni osnutek OPPN-ja Begunje; prisostvovali so izdelovalec, predstavniki občine in naš odbor, ki pa je zgolj poslušal . Pripombe na predstavitev bo odbor pripravil in jih posredoval občini in izdelovalcu OPPN-ja. Do sedaj dane pripombe skorajda niso bile upoštevane.

Po daljši razpravi sta bila sprejeta naslednja sklepa:

**Sklep št.2.: Svet KS Begunje podpira pobudo odbora za prostor, da dokler ne bo pripravljena rešitev celotne ceste skozi Begunje, iz prostorskih dokumentov občine Radovljica ne sme izpasti rezervni koridor obvozne ceste Begunje – Dvorska vas.**

**Sklep št.3.: Odbor za prostor posreduje naročniku OPPN-ja center Begunje pripombe in predloge za dopolnitev osnutka OPPN center Begunje.**

**Ad.5.:**

a) Društvo Ejga nam je poslalo vlogo za sofinanciranje nakupa nove kosilnice za vzdrževanje zelenih površin.

**Sklep št. 4.: Za nabavo nove kosilnice Društu Ejga svet prispeva 200 €.**

b) Podjetje C-design je pripravil predlog ureditve varnega prehoda čez cesto za pokopališčem. Predlog je usklajen tudi z DRSC. Vrednost pripravljenih dokumentov je 8.000 €. Svet predlaga, da se pred izvedbo zadnja varianta rešitev pregleda in prouči z načrtovalcem.

c) Ob krajevnem prazniku se kulturna prireditev ne prijavi.

d) Medobčinska redarska služba nas je pozvala da pošljemo predloge, kje naj bi izvajali meritve hitrosti – poslan predlog za meritev tako na lokalnih kot občinskih cestah.

e) V Elanu bo 4.05.2017 sestanek na temo zemljišča, ki je za njihove potrebe rezervirano preko ceste. Na sestanek gresta kot predstavnika KS Marija Kavčič-Zupan in Blaž Finžgar.

Sestanek s krajani pa bo 9.05.2017.

f) V maju bomo pripravili razpis za najem prostora – frizerskega lokala. Novega najemnika izbere gospodarska komisija.

Seja je bila zaključena ob 21.40 uri.

Zapisala: Predsednica sveta KS:

Jožica Hrovat Marija Kavčič-Zupan